Toshkent viloyatida yuz bergan YTH oqibatida bir kishi halok bo‘ldi

2019 yil 22 mart kuni Toshkent viloyatining Yuqori Chirchiq tumanida yashovchi D.T. boshqaruvidagi “Neksiya” rusumli avtomashinani “Yangibozor-Istiqlol” yo‘lida haydab ketayotib, boshqaruvni eplay olmay yo‘l chetidagi zovurga ag‘darilib ketgan.
O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, natijada avtomashina yo‘lovchisi S.A. jarohat olib voqea joyida vafot etgan va haydovchi hamda yana 2 nafar yo‘lovchilari - E.G. va A.N. jarohat olib kasalxonaga yotqizilgan. 
Holat yuzasidan dastlabki tergovoldi harakatlari olib borilmoqda, deyiladi xabarda.